Siseminister Jüri Pihli sõnul pole suurimaks liiklusõnnetuste ja -surmade põhjuseks mitte joobes juhid, vaid kiiruseületamised ja lahtised turvavööd, mille eest peaks politsei liiklejaid senisest rangemalt karistama.    Pihli sõnul ei ole liiklusõnnetuste kasv mitte ainult Eesti mure, vaid ka meie naaberriikides on samad probleemid, kirjutab Postimees Online.    Eks autode arv ole  Eestis ka ikkagi kasvanud ning see on seotud autojuhtide hoolimase ja ükskõikse suhtumisega kaasliiklejatesse, märkis Pihl.    Siseministri sõnul tuleks karistusvõttena rohkem rakendada juhtimisõiguse peatamist nende juhtide suhtes, kes ületavad kiirust rohkem kui 40 km/h.    Ka ilma turvavööta sõitev inimene on juba nii ohtlik, et võiks kaaluda juhtimisõiguse peatamist, ütles Pihl, kelle sõnul tuleb karmimalt karistada nende rikkumiste eest, mis võivad viia surmajuhtumiteni  kiirus,  lahtine turvavöö ning purjuspäi juhtimine.    Delfi.ee